《书室揭刘元城陈了斋像以自厉》
宋代·高斯得

我昔天台游，偶得陈公像。
以公谪是邦，祠堂悬真相。
寻执宪于衡，复得划元城。
以公子孙寓，家传遗写真。
揭之书室内，朝夕得晤对。
焉能为之役，妄意他年配。
刘公色贞坚，疾惇固宜然。
陈公甚和易，排京乃敢言。
惇京为腐草，二公长不老。
汝其择于斯，庶以传不朽。

作者简介：宋邛州蒲江人，字不妄。高稼子。理宗绍定二年进士。李心传修四朝史，辟为史馆校阅，分修光、宁二帝纪。因言事，忤宰相史嵩之，出为外官。淳祐六年复以论史嵩之事被排出外。历福建路计度转运副使，为宰相丁大全之党诬劾，夺职降官，大全罢，事始得白。恭帝德祐元年累官至参知政事，为宰相留梦炎乘间罢去。有《诗肤说》、《耻堂文集》等。